b'\n_START_ARTICLE_\nTopeng melanisme\n_START_PARAGRAPH_\nTopeng melanisme (juga dirujuk sebagai topeng atau topengan) ialah suatu corak bulu anjing yang memberikan penampilan topeng pada muka anjing. Bulu pada muncung, dan kadang-kadang seluruh muka atau telinga, diwarnai dengan pigmen eumelanin dan bukan feomelanin. Eumelanin biasanya hitam, tetapi juga boleh bewarna perang, kelabu gelap, atau kelabu-perang cerah. Feomelanin berwarna berlainan daripada krim pucat hingga mahogani. Trait ini disebabkan oleh M264V (E\xe1\xb4\xb9), suatu alel (bentuk) dominan sepenuhnya bagi gen reseptor melanokortin 1.'